**AGENȚIA PENTRU PROTECȚIA MEDIULUI PRAHOVA**

**DECIZIA ETAPEI DE ÎNCADRARE**

**Nr. 69 /16440 din 21.02.2024**

**Revizuita in data de .........**

Ca urmare a solicitării de emitere a acordului de mediu adresate de **COMUNA MĂGURELE prin primar Vasilică Diaconu,** cu sediul în comuna Măgurele, sat Măgurele, nr.226, județul Prahova, înregistrată la APM Prahova cu 16440/30.10.2023, nr. 18698/13.12.2023, nr. 810/17.01.2024, nr.1038/22.01.2024, nr.1256/26.01.2024, nr.2279/12.02.2024, respectiv a notificării privind modificările intervenite înregistrată cu nr. 8275/16.05.2024,

în baza Legii nr. 292/2018 privind evaluarea impactului anumitor proiecte publice și private asupra mediului și a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr.49/2011, cu modificările și completările ulterioare, APM Prahova decide, ca urmare a consultărilor desfășurate în cadrul ședinței Comisiei de analiză tehnică din data de 09.01.2024, respectiv din data de 28.05.2024 (pentru revizuire): **„REȚELE DE CANALIZARE ÎN COMUNA MĂGURELE, JUDEȚUL PRAHOVA”**, propus a fi amplasat în județul Prahova, comuna Măgurele - **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a) Proiectul se încadrează în prevederile Legii nr. 292/2018, Anexa nr. 2, pct. 13(a) *conform criteriilor de selecție pentru stabilirea efectuării evaluării impactului asupra mediului din Anexa nr. 3 ale aceleași hotărâri, nu se supune procedurii de evaluare a impactului asupra mediului.*

b) Caracteristicile proiectului:

- ***dimensiunea și concepția întregului proiect*:**

*Revizuirea s-a realizat ca urmare a unor modificări intervenite în proiect și anume:*

* *Modificarea suprafeței totale;*
* *Modificarea lungimii totale a colectoarelor menajere;*
* *Modificarea numărului de cămine de vizitare;*
* *Suplimentarea numărului de stații de pompare;*
* *Modificarea lungimii conductei de refulare aferentă stațiilor de pompare;*
* *Modificarea suprafețelor temporare și definitive ocupate.*

Suprafața totală a terenului ocupat de lucrări este de 93866 mp, după cum urmează:

- 72312 mp teren intravilan în localitatea Măgurele;

- 16012 mp teren intravilan în localitatea Iazu;

- 1323 mp teren intravilan în localitatea Coada Malului;

- 4219 mp teren extravilan UAT Măgurele.

Prin proiect se propune extinderea rețelei de canalizare pe străzile din localitățile Măgurele, Coada Malului și Iazu, precum și suplimentarea stației de epurare în curs de execuție cu o nouă stație de epurare ape uzate cu o capacítate de Quz/zi/max=400 mc/zi, cu evacuare a stației de epurare existentă.

Lungimea totală a colectoarelor menajere este de 11073 ml, fiind realizate din conducte de canalizare gravitațională din conducte Dn200mm(863ml) și DN250mm(9915ml).

În lungul colectoarelor propuse sunt dispuse un număr total de 428 cămine de vizitare prefabricate din beton armat. Amonte de stațiile de pompare apă uzată se prevede o instalație de tip grătar, pe accesul apei în bazin, având rol de reținere a deșeurilor, în număr de 19 buc.

Apa uzată menajeră este transportată gravitațional prin colectoare menajere și cămine de vizitare, iar datorită diferențelor de altitudine s-au prevăzut 19 stații de pompare ape uzate prefabricate din beton care vor transporta apa sub presiune prin intermediul conductelor de refulare în cămine de vizitare.

Lungimea conductelor de refulare aferente stațiilor de pompare propuse va fi de 4143 ml.

Pe rețeaua nou propusă sunt prevăzute 906 cămine pentru racordarea locuitorilor la sistemul de canalizare. Amplasarea căminelor de racord se va face la limita proprietăților pe domeniul public. Racordurile se vor realiza din conducte PVC SN8 Dn160mm în lungime totală de 5436 ml.

Apele menajere colectate prin intermediul colectoarelor propuse vor fi epurate atât în cadrul stației existente/în curs de execuție cât și în noua stație de epurare propusă, aceasta fiind dimensionată pentru epurarea unui debit Qu zi max=400.00 mc/zi.

Distribuirea debitului menajer în cele două stații de epurare se va face printr-un sistem de divizare a debitului, montat amonte de punctul de descărcare.

Evacuarea apelor epurate se va face cu ajutorul unei conducte în lungime de 30 ml.

De-a lungul rețelei de canalizare s-a proiectat o subtraversare de cale ferată, aceasta fiind realizată prin foraj orizontal dirijat la care s-a prevăzut protecție de tip OL în lungime totală de 70.30ml.

Pe malul staâng al cursului de apă Teleajen, în zona amplasamentului stației de epurare, se va realiza un zid de gabioane cu o lungime totală de 120 ml și înălțimea de aproximativ 2,00 m, cu rol e stopare a eroziunii malului și de apărare împotriva inundațiilor.

Terenul ocupat aferent rețelei de canalizare este:

•Temporar (15084.05 mp):

-rețea canalizare menajeră – 11073 m x 0.75 m = 8304.75 mp;

-rețea refulare menajeră – 4143 m x 0.70 m = 2900.10 mp;

-rețea refulare infuent – 20 m x 0.70 m = 14 mp;

-rețea racorduri menajere – 5436 m x 0.70 m = 3805.2 mp;

-rețea apă tehnologică – 45 m x 0.8 m = 36 mp;

-rețea evacuare ape epurate – 30 m x 0.80 m = 24 mp.

•Definitiv (1107.43 mp):

-suprafața aferentă căminelor Dn800 mm: 1,00m x 1,00m x 148 buc = 148.00 mp;

-suprafața aferentă căminelor Dn1000 mm: 1,24m x 1,24m x 280 buc = 430.53 mp;

-suprafața aferentă căminelor de racord Dn400 mm: 0,4m x 0,4m x 906 buc = 144.96 mp;

-suprafața aferentă stațiilor de pompare = 30.94 mp;

-suprafața aferentă stație de epurare = 353 mp;

Stația de epurare are componente subterane, supraterane și o clădire de operare. Aceasta concentrează toți pașii epurării într-o singură unitate:

-stație de pompare influent cu grătar rar acționat manual;

-pre-epurarea mecanică cu echipament integrat de sitare-deznisipare îndepărtare grăsimi;

-epurarea biologică cu denitrificare frontal și recirculare;

-nitrificarea și stabilizarea nămolului;

-decantarea secundară;

-deshidratatrea nămolului;

-măsurarea debitului influent cu debitmetrul inductiv;

-dezinfecție efluent cu sistem de hipoclorit de sodiu;

-linia tehnologică a rectorului biologic (situată în bazin impermeabil din beton).

***Organizarea de șantier*** se amenajează în cadrul terenului deținut de beneficiar, conform necesităților, pe un perimetru cât mai restrâns.

- ***cumularea cu alte proiecte*:** nu este cazul.

- ***utilizarea resurselor naturale, în special a solului, a terenurilor, a apei și a biodiversității:***nu este cazul.

- ***cantitatea și tipuri de deșeuri generate/gestionate*:**Deșeurile rezultate din lucrări vor fi predate către unități autorizate, eventualulul surplus de pământ va fi eliminat în depozite autorizate/valorificare, conform prevederilor legale în vigoare.

***- poluarea și alte efecte negative:*** *nu este cazul.*

*-* ***riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** *nu este cazul.*

*-* ***riscurile pentru sănătatea umană (de ex. din cauza contaminării apei sau a poluării***

***atmosferice):*** *nu este cazul.*

c***) Amplasarea proiectului*:**

- ***utilizarea actuală și aprobată a terenurilor*:** terenul pe care se execută lucrările este situat parțial în intravilan și parțial în extravilan; -categoria de folosință actuală a terenului: drum, neproductiv, iar destinația terenului: zonă pentru căi de comunicație și construcții aferente – UTR1, UTR2, UTR3, UTR4, UTR5, UTR6, UTR7, UTR8, UTR9, UTR10, UTR13, UTR15 și zonă pentru echipare tehnico-edilitară – UTR1, UTR2, UTR3, UTR4, UTR5, UTR6, UTR7, UTR8, UTR9, UTR10, UTR13, UTR15, conform Certificatului de Urbanism nr. 18/09.05.2024 emis de Primăria Comunei Măgurele.

**- *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:*** nu este cazul.

- ***capacitatea de absorbție a mediului natural, acordându-se o atenție specială urmatoarelor zone***:

* zone umede, zone riverane, guri ale râurilor**:** nu este cazul;
* zone costiere şi mediul marin**:** nu este cazul;
* zonele montane şi forestiere**:** nu este cazul;
* arii naturale protejate de interes național, comunitar, internațional**:** nu este cazul;
* zone clasificate sau protejate conform legislaţiei în vigoare: situri Natura 2000

desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică**:** nu este cazul;

* zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri**:** nu este cazul;
* zonele cu o densitate mare a populației**:** nu este cazul;
* peisaje și situri importante din punct de vedere istoric, cultural sau arheologic: nu este cazul.

1. Tipurile şi caracteristicile impactului potenţial:

- ***importanța și extinderea spațială a impactului*** - de exemplu, zona geografică și dimensiunea populației care poate fi afectată: nu este cazul;

**- *natura impactului***: impact relativ redus și local pe perioada execuției lucrării.

- ***natura transfrontalieră a impactului***: nu este cazul;

- ***intensitatea și complexitatea impactului***: nu este cazul;

**- *probabilitatea impactului***: impact cu probabilitate redusă atât pe parcursul realizării investiției cât și după darea în exploatare a acestuia, deoarece lucrările prevăzute de proiect nu vor afecta semnificativ factorii de mediu (aer, apă, sol, așezări umane), în condițiile respectării proiectului tehnic și măsurilor propuse prin acesta.

- ***debutul, durata, frecvența și reversibilitatea preconizate ale impactului***: - nu este cazul;

- ***cumularea impactului cu impactul altor proiecte existente și/sau aprobate***: - nu este cazul;

- ***posibilitatea de reducere efectivă a impactului***: prin respectarea normelor metodologice specifice la realizarea lucrărilor, prin luarea măsurilor de diminuare a impactului conform proiectului și prin monitorizarea mediului în perioada lucrărilor.

**II Motivele pe baza cărora s-a stabilit necesitatea efectuării/neefectuării evaluării adecvate: *nu este cazul* -** amplasamentul nu se află în perimetrul sau în apropierea unei arii naturale protejate de interes național/comunitar.

**III Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă:** lucrările propuse se încadrează la art.48 și art.54 din Legea Apelor și deține aviz de gospodărire a apelor nr.3192/24.05.2024 modificator al avizului de gospodărire a apelor nr. 3166/21.02.2024 emis de catre SGA Prahova;

***Condițiile de realizare a proiectului:***

-aveți obligația să colectați și să depozitați corespunzător deșeurile rezultate în urma lucrărilor efectuate;

-la terminarea lucrărilor de construire se va asigura salubritatea întregului amplasament, inclusiv a zonelor adiacente, prin eliminarea tuturor materialelor și resturilor rezultate din execuția obiectivului;

-depozitarea provizorie a materialelor pe amplasament se va realiza asfel încât să se reducă riscul poluării solurilor și a apei freatice;

-este interzisă poluarea în orice mod a resurselor de apă;

-se vor respecta prevederile OUG 92/2021 privind regimul deșeurilor, cu modificările și completările ulterioare;

-deșeurile rezultate din lucrări se vor valorifica/elimina, pe măsura acumulării lor, prin societăți autorizate;

-privitor la protecția împotriva zgomotului: alegerea unor echipamente de muncă adecvate, care să emită cel mai mic nivel de zgomot posibil, folosirea de utilaje și mijloace de transport silențioase, reducerea la minim a traficului utilajelor în apropierea zonelor locuite;

-organizarea de șantier se va realiza corespunzător din punct de vedere al facilităților și al protecției factorilor de mediu prin ocuparea unor suprafețe de teren cât mai mici;

-nu se vor stoca combustibili în organizarea de şantier;

-alimentarea cu carburanţi, repararea și întreţinerea mijloacelor de transport și a utilajelor folosite pe şantier se va face numai la societăți specializate și autorizate;

-alegerea de trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

-se vor instala panouri de înștiințare privind proiectul și perioada propusă pentru executarea acestora;

-la părăsirea incintei organizării de şantier, roțile autovehiculelor se vor curăța;

-respectarea tuturor avizelor solicitate prin Certificatul de Urbanism;

-solicitantul și proiectantul sunt direct răspunzători de veridicitatea și corectitudinea datelor și informațiilor prezentate în documentație;

-se vor respecta prevederile avizului de gospodărire a apelor nr.3192/24.05.2024 modificator al avizului de gospodărire a apelor nr. 3166/21.02.2024 emis de SGA Prahova;

**-La finalizarea lucrărilor este necesar să solicitați și să obtineți autorizație de mediu.**

***Informarea si participarea publicului la procedura de reglementare***

Autoritatea competenta pentru protectia mediului a asigurat si garantat accesul liber la informatie a publicului interesat/afectat de proiect.

Astfel, publicul a fost informat cu privire la depunerea solicitării în vederea obținerii acordului de mediu și asupra deciziei luate:

-afișate pe pagina proprie de internet a autorității competente pentru protecția mediului și la sediul acesteia.

-afișate de titular în data de 11.12.2023 și în data de 01.02.2024 la avizierul Primăriei Comunei Măgurele precum și în data de 11.12.2023 și în data de 05.02.2024 în ziar.

-afișate de titular în data de 20.02.2024 la ziar și la Primăria Comunei Măgurele, privind emiterea deciziei etapei de încadrare revizuită.

Documentația aferentă proiectului a fost accesibilă spre consultare de către public pe toată durata derulării procedurii de reglementare la sediul APM Prahova.

Precizăm că nu au existat sesizări și comentarii din partea publicului interesat/potențial afectat pe parcursul procedurii de reglementare.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

  Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

  Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

  Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin.(3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

  Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

  Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

  Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV**

**Florin DIACONU**

Şef serviciu A.A.A., Întocmit,

Gabriela MUNTEANU Adriana SOARE